Someron koulujupakka

Someron koulujupakka oli 1930-luvulla laajaa julkista huomiota aina Kouluhallitusta ja Eduskuntaa myöten herättänyt tapaus, jossa Someron yhteiskoulun IKL-henkinen johtokunta vuonna 1936 joutui vastakkain koulun rehtorin Joel Vilkin kanssa johtokunnan haluttua erottaa vasemmistolaisena pidetyn koulun opettajan, kirjallisuudentutkija Vihtori Laurilan. Selkkaus sai alkunsa kun Etsivän Keskuspoliisin julkitulleessa ns. kansanrintamamuistiossa mainittiin Laurilan nimi, koska hän oli ollut kuulunut Ihmisoikeuksien liittoon ja ollut Nuortasavaltalaisten liiton johtokunnan jäsen. Muistiossa lueteltiin järjestöjä, jotka olivat EK:n mielestä olleet kommunistien soluttamia. Tämän jälkeen Laurila leimattiin oikeistolehdissä kommunistiksi ja "Moskovan kätyriksi".EK:n "muistio" alkaa kantaa hedelmää, Turun Sanomat, 01.10.1936, nro 265, s. 3, Kansalliskirjaston digitaaliset aineistotEK:n surullisen kuuluisa raportti kantaa hedelmiä, Kansan Voima, 03.10.1936, nro 111, s. 1, Kansalliskirjaston digitaaliset aineistotSomeron johtokunta vilautteli muilutustakin maisteri Laurilalle, Suomen Sosialidemokraatti, 04.10.1936, nro 271, s. 1, Kansalliskirjaston digitaaliset aineistot

Eräs prosessia kärjistänyt yksityiskohta oli, kun Laurilan kodin seinällä ollutta Leo Tolstoin muotokuvaa luultiin Karl Marxiksi. Someron yhteiskoulussa myös samaan aikaan opettajana toiminut kirjailija Sampo Haahtela on kuvannut tapausta romaanissaan Idealistit (1946).Anna Kortelainen, Reino Peltonen : Huonon matkailijan päiväkirja. Tammi 2015, luku Kuunokirjallisuus ahtojäissä (Google kirjat)"Partakauhua" lapualaislehdistössä. Leo Tolstoikin näyttää jo Marxin Kallelta, Kansan Voima, 06.10.1936, nro 112, s. 1, Kansalliskirjaston digitaaliset aineistot

 Aiheesta muualla 
 Someron johtokunta vilautteli muilutustakin maisteri Laurilalle, Suomen Sosialidemokraatti, 04.10.1936, nro 271, s. 1, Kansalliskirjaston digitaaliset aineistot
 Nimismies Someron koulurettelön tekijämiehenä. Maisteri V. Laurila julkaissut kuvauksen tapahtumista, Turun Sanomat, 05.10.1936, nro 269, s. 1, Kansalliskirjaston digitaaliset aineistot

Lähteet

Luokka:Suomen poliittiset skandaalit
Luokka:Somero